Schengenin säännöstö - Toimeenpanevan komitean päätös, tehty 16 päivänä joulukuuta 1998, asiakirjaneuvonantajien koordinoidusta käytöstä (SCH/Com-ex (98) 59 rev)



Virallinen lehti nro L 239 , 22/09/2000 s. 0308 - 0316



TOIMEENPANEVAN KOMITEAN PÄÄTÖS, tehty 16 päivänä joulukuuta 1998, asiakirjaneuvonantajien koordinoidusta käytöstä (SCH/Com-ex (98) 59 rev) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 12 ja 26 artiklan, ottaa huomioon 16 päivänä syyskuuta 1998 annetun julistuksensa (asiak. SCH/Com-ex (98) decl. 3), ON PÄÄTTÄNYT SEURAAVAA: 1. Hyväksytään suunnitelma asiakirjaneuvonantajien koordinoidusta käytöstä lento- ja laivaliikenteessä sekä konsulaattiedustustoissa (asiak. SCH/I-Front (98) 171 rev 4). 2. Merkitään tiedoksi esitys paikkakunnista, jotka tulevat tämänhetkisen arvion mukaan periaatteessa kysymykseen asiakirjaneuvonantajien työkohteina, sekä esitys ajankohtaisten tärkeimpien paikkakuntien ja alueiden määrittämisestä (asiak. SCH/I-Front (98) 184 rev 3). Berliinissä 16 päivänä joulukuuta 1998. Puheenjohtaja C. H. Schapper TOTEUTTAMISSUUNNITELMA SCH/I-Front (98) 171 rev 4 Toimeenpaneva komitea korosti kokouksessaan 16. syyskuuta 1998 asiakirjaneuvonnan tärkeyttä laittoman maahanmuuton torjunnassa Schengen-alueella (SCH/Com-ex (98) decl. 3). Toimeenpaneva komitea antoi lisäksi tehtäväksi konkreettisen toteuttamisehdotuksen laatimisen; ehdotus on jäljempänä. Asiakirjaneuvonantajia on käytettävä koordinoidusti lento- ja meriliikenteessä sekä konsuliedustustoissa seuraavien suuntaviivojen mukaisesti: 1. Yhteisten asiakirjaneuvonantajaryhmien muodostaminen a) Schengen-valtiot järjestävät tarvittaessa ja kulloisenkin tapauksen edellyttämällä tavalla kokoonpanoltaan ja kestoltaan erilaisia tiedotustilaisuuksia seuraavista aiheista: - väärien tai väärennettyjen asiakirjojen tunnistaminen - toimintatavat - väärien ja väärennettyjen asiakirjojen tunnistamislaitteiden hankinta - tarkastusta koskevat lainsäädännölliset määräykset. Edellä mainitut toimet toteutetaan seuraavien tahojen avustamiseksi: - lento tai meriliikenteen harjoittajat - yhden tai usean Schengenvaltion kolmannessa maassa olevat konsuliedustustot - ulkomaalaishallinnosta tai rajavalvonnasta vastaavat viranomaiset kolmansien maiden maastapoistumissatamissa ja lentoasemilla Asiakirjaneuvonantajat avustavat lisäksi liikenteenharjoittajia ja lähtölentoasemien ja -merisatamien tarkastushenkilökuntaa alukseen pääsyä edeltävien tarkastusten tekemisessä. Schengen-valtioiden pyrkimyksenä on, että henkilö siirretään asiantuntijatehtäviin kahden kolmen viikon ajaksi, joskin jokainen valtio voi omalta osaltaan päättää kansallisella tasolla työtehtävän jatkumisesta. b) Schengen-valtiot nimeävät yhteyspisteitä, joille ilmoitetaan, tarvitaanko neuvoja ja onko niitä mahdollista antaa, ja joiden välityksellä ratkaistaan operatiivisia kysymyksiä ja toimitetaan asiakirjaneuvontaa koskevia tietoja. Tehtävää ehdottaneen Schengen-valtion yhteyspiste huolehtii eri tehtävien operatiivisesta koordinoinnista (valmistelu, toteuttaminen ja seuranta). Sekä puheenjohtajavaltio että asiasta vastaava yhteyspiste ottavat huomioon EU:ssa käynnissä olevat vastaavanlaiset toimet. c) Yhteyspisteet tekevät keskenään yhteistyötä luottamuksellisuuden pohjalta. d) Yhteyspisteet koordinoivat säännöllisesti koulutusmateriaalitarpeitaan, ajantasaistavat materiaaleja käytännön kokemusten perusteella ja ilmoittavat toisilleen viipymättä uusista toimintatavoista. e) Puheenjohtaja tiedustelee valtuuskunnilta hyvissä ajoin, tarvitaanko Euroopan unionilta tukea (Odysseus) ja toimittaa Odysseus-ohjelmasta annettavaa taloudellista apua koskevan hakemuksen - jossa on käytännön tietoja koulutustoimien järjestämisestä, avustustoiminnasta ja opetusmateriaalin kehittämisestä - Euroopan komission hyväksyttäväksi Euroopan unionin komission kulloisenkin puheenjohtajan välityksellä. Hakemus, jossa kuvataan toteutettava hanke (osallistujavaltiot, ryhmien koordinointi, toimintakohde, taloudellinen apu), toimitetaan ensimmäisellä kerralla 31. maaliskuuta 1999 mennessä (anomuksen jättämisen määräaika). 2. Asiakirjaneuvonantajien mahdollisten toimintakohteiden valinta Rajat-alatyöryhmä laatii erikseen luettelon kohteista, joissa on konsuliedustusto ja/tai liikenteenharjoittajien toimisto ja joihin tämänhetkisen tilanteen perusteella periaatteessa voidaan lähettää asiakirjaneuvonantajia. Schengen-alueella Schengen-valtioista lähtevää henkilöliikennettä harjoittavien kansallisten lento- ja laivayhtiöiden henkilökunnalla olisi myös oltava mahdollisuus saada koulutusta, mikäli tähän on käytettävissä riittävästi henkilöstöä, vaikka yritystä ei olisi nimenomaisesti mainittu luettelossa. Mikäli henkilöresurssit sen sallivat, voidaan asiakirjaneuvontaa lisäksi antaa liikenteenharjoittajille, jotka eivät liikennöi suoraan Schengen-alueella oleviin määräpaikkoihin, vaan Schengen-alueelle suuntautuvien lentojen ja laivareittien lähtöpaikkoihin. Kaikissa tapauksissa on otettava yhteyttä konsuliedustustoihin ja liikenteenharjoittajiin heti, kun erilaiset neuvontahankkeet ovat valmiina. Periaatteessa kaikille Schengen-valtioiden konsuliedustustoille ilmoitetaan hankkeista, jotka koskevat asiakirjaneuvonantajien lähettämistä paikan päälle. 3. Ensisijaisista kohteista ja alueista päättäminen Asiakirjaneuvonantajia lähetetään komennuksille ajankohtaisen tilannearvion perusteella. Rajat-alatyöryhmä päättää erikseen, mitkä ovat ensisijaiset paikkakunnat ja alueet. 4. Asiakirjaneuvonantajalta vaadittavat ominaisuudet Asiakirjaneuvonantajien on oltava henkilökohtaisilta ominaisuuksiltaan soveltuvia ja ammatillisesti päteviä tehtävään. Heillä on oltava vähintään viiden vuoden työkokemus jonkin viranomaisen palveluksessa. Asiakirjaneuvonantajien olisi osoitettava osaavansa riittävästi kieltä, jota toimintakohteessa pääasiassa puhutaan lento- ja meriliikenteen alalla sekä hallitsevansa hyvin lentoliikenteen ja käsiteltävänä olevien asiakirjojen englanninkielisen erikoissanaston (Kansainvälisen lentoliikenneliiton IATAn koulutusmateriaali). Asiakirjaneuvonantajaksi nimettävillä työntekijöillä on lisäksi oltava toimessa vaadittavat pedagogiset ja didaktiset taidot. 5. Raporttien laatiminen ja suunnitelman kehittäminen Sen jälkeen kun asiakirjaneuvonantaja on suorittanut tehtävänsä, hän tekee kirjallisen raportin, jossa on selvitettävä tehtävän kulku ja sen aikana todetut heikkoudet, toimintatavat ja jo toteutetut toimenpiteet. Raportti toimitetaan asiasta vastaavan valtion välityksellä pääsihteeristölle, joka puolestaan toimittaa sen kaikille rajat-alatyöryhmän valtuuskunnille. Kulloinenkin puheenjohtaja laatii kalenterivuoden kummankin vuosipuoliskon lopussa kokonaisselvityksen, jonka se toimittaa poliisi- ja turvallisuustyöryhmän käsiteltäväksi; selvityksessä käsitellään kuluneen vuosipuoliskon aikana suoritettuja toimia ja siihen liittyy arviointi. Puheenjohtaja laatii lisäksi ehdotuksia, jotka koskevat operaatioiden jatkotoimia, erityisesti uusien neuvontatehtävien suunnittelua sekä teknisiä tai taktisia parannusmahdollisuuksia, ja esittää ne rajat-alatyöryhmälle. ASIAKIRJANEUVONANTAJIEN KÄYTTÄMINEN KOORDINOIDUSTI LENTO- JA MERILIIKENTEEN ALALLA SEKÄ KONSULIEDUSTUSTOISSA SCH/I-Front (98) 184 rev 3 Luettelo toimintakohteista, joihin tämänhetkisen arvion perusteella voidaan periaatteessa lähettää asiakirjaneuvonantajia, sekä tällä hetkellä ensisijaisten kohteiden ja alueiden luettelo I Luettelo toimintakohteista, joihin tämänhetkisen arvion perusteella voidaan periaatteessa lähettää asiakirjaneuvonantajia Tämänhetkisen tilanteen perusteella asiakirjaneuvonantajia voidaan periaatteessa lähettää kohteisiin, joissa on konsuliedustusto ja/tai lento- tai laivayhtiöitä (luetteloa ajantasaistetaan tarvittaessa): - Abidjan (Norsunluurannikko): Lentoyhtiöt Edustustot: Ranska, Portugali - Abu Dhabi (Yhdistyneet arabiemiirikunnat): Eurooppaan suuntautuvien lentojen merkittävä kauttakulkulentoasema, joten neuvonta- ja koulutustoimenpiteet olisi suunnattava ensisijaisesti lentoyhtiöihin - Accra (Ghana): Lentoyhtiöt - Ankara (Turkki): Lentoyhtiöt - Bamako (Mali): Lentoyhtiöt Edustustot: Ranska - Bangkok (Thaimaa): Lentoyhtiöt - Bissau (Guinea-Bissau): Lentoyhtiöt Edustustot: Portugali - Brazzaville (Kongo): Lentoyhtiöt Edustustot: Ranska - Casablanca (Marokko): Lentoyhtiöt Edustustot: Espanja - Colombo (Sri Lanka): Lentoyhtiöt Edustustot: Ranska - Dhaka (Bangladesh): Lentoyhtiöt Edustustot: Ranska - Dakar (Senegal): Lentoyhtiöt Edustustot: Ranska, Portugali, Espanja - Douala (Kamerun): Lentoyhtiöt Edustustot: Ranska - Dubai (Yhdistyneet arabiemiirikunnat): Eurooppaan suuntautuvien lentojen merkittävä kauttakulkulentoasema, joten neuvonta- ja koulutustoimenpiteet olisi suunnattava ensisijaisesti lentoyhtiöihin - Haiti: Lentoyhtiöt Edustustot: Ranska - Ho Chi Minh (Vietnam): Lentoyhtiöt Edustustot: Ranska - Hongkong: Lentoyhtiöt Edustustot: Ranska - Islamabad (Pakistan): Lentoyhtiöt Edustustot: Espanja - Istanbul (Turkki): Lentoyhtiöt Edustustot: Espanja - Karachi (Pakistan): Lentoyhtiöt Edustustot: Saksa (toivotaan tehokkaita neuvonta- ja koulutustoimenpiteitä) - Kiova (Ukraina): Edustustot: Portugali - Kuwait: Lentoyhtiöt - Lagos (Nigeria): Lentoyhtiöt Edustustot: Saksa, Ranska, Espanja - Lima (Peru): Lentoyhtiöt Edustustot: Espanja - Luanda (Angola): Lentoyhtiöt Edustustot: Portugali - Macao: Lentoyhtiöt Edustustot: Portugali - Malabo (Päiväntasaajan Guinea): Lentoyhtiöt Edustustot: Espanja - Maputo (Mosambik): Lentoyhtiöt Edustustot: Portugali - Moskova (Venäjä): Lentoyhtiöt - Nador (Marokko): Edustustot: Espanja - Nairobi (Kenia): Lentoyhtiöt Edustustot: Saksa, Ranska - Peking (Kiina): Lentoyhtiöt Edustustot: Ranska, Espanja - Praia (Kap Verde): Lentoyhtiöt Edustustot: Portugali - Rabat (Marokko): Lentoyhtiöt Edustustot: Espanja - Rio de Janeiro (Brasilia): Lentoyhtiöt Edustustot: Portugali - Sao Tomé (Sao Tomé ja Príncipe): Lentoyhtiöt Edustustot: Portugali - Sal (Kap Verde): Lentoyhtiöt Edustustot: Portugali - Sanaa (Jemen): Lentoyhtiöt - Santo Domingo (Dominikaaninen tasavalta): Lentoyhtiöt Edustustot: Espanja - Shanghai (Kiina): Lentoyhtiöt Edustustot: Ranska - Skopje (entinen Jugoslavian tasavalta Makedonia): Lentoyhtiöt - Tanger (Marokko): Lentoyhtiöt Varustamot Edustustot: Espanja - Tétouan (Marokko): Edustustot: Espanja - Tirana (Albania): Lentoyhtiöt - Tunis (Tunisia): Lentoyhtiöt - Yaoundé (Kamerun): Lentoyhtiöt Edustustot: Ranska II Luettelo tällä hetkellä ensisijaisista kohteista ja alueista Asiakirjaneuvonantajien toiminta perustuu vallitsevan tilanteen arviointiin. Erityisen kiireellisenä pidetään neuvonantajien lähettämistä jäljempänä mainittuihin kaupunkeihin edellä I kohdassa luetelluista kohteista. Luettelo ei ole tyhjentävä. Sitä ajantasaistetaan tarpeen mukaan ottaen huomioon neuvonannon suunnittelussa kulloinkin ilmenevät ajankohtaiset tarpeet. - Abidjan - Abu Dhabi - Accra - Bamako - Brazzaville - Casablanca - Dakar - Dubai - Istanbul - Lagos - Moskova - Tirana - Tunis Olisi viipymättä sovittava asiakirjaneuvonantajien lähettämisestä edellä mainittuihin kaupunkeihin. Lisäksi asiakirjaneuvonantajia olisi lähetettävä mahdollisimman pian seuraaviin kaupunkeihin luettelon mukaisessa järjestyksessä: - Bangkok - Ankara - Karachi - Nairobi - Sanaa - Skopje